जोधपुर: काला हिरण शिकार मामले में जोधपुर कोर्ट ने सलमान खान को 5 साल कि सजा और 10 हजार जुर्माना लगाया था. जिसके बाद उन्हें कोर्ट से सीधे जोधपुर सेंट्रल जेल भेज दिया गया था. उसके बाद सलमान खान को जोधपुर की सेशन कोर्ट में जमानत कि अर्जी दी थी. आज कोर्ट में बहस के बाद बॉलीवुड सुपरस्टार सलमान खान को 50-50 हजार के दो मुचलकों पर कोर्ट ने जमानत दे दी है.

ऐसा कहा जा रहा हैं कि सलमान खान आज ही जेल से रिहा हो सकते हैं. मामले कि सुनवाई कर रहे जज के तबादले के बाद ऐसा लग रहा था कि सलमान कि मुसीबते बढ़ सकती हैं मगर जज ने सलमान खान की जमानत अर्जी पर पूरी दलीलें सुनने के बाद शनिवार को अपना फैसला सुना दिया और जमानत अर्जी मंजूर कर ली.

सलमान के वकील ने कोर्ट में दलील दी कि हाईकोर्ट सलमान को दो अन्‍य मामलों में बरी कर चुका है. वहीं कोर्ट ने कहा कि यह साबित नहीं हो सकता कि चिंकरा को सलमान ने ही अपने लाइसेंस रिवॉल्‍वर से मारा था. सलमान खान के वकील ने कहा कि गवाहों के बयान पर भरोसा नहीं किया जा सकता है. सलमान के वकील ने कहा कि पोस्‍टमार्टम के लिए हिरण की हडि्डयां ही भेजी गई थीं.

आपको बता दे कि जोधपुर कोर्ट ने इस मामले में अन्य सभी आरोपियों – सैफ अली खान, तब्बू, सोनाली बेंद्रे और नीलम को बरी कर दिया था. जोधपुर के चीफ ज्यूडिशियल मजिस्ट्रेट (CJM) की अदालत में सज़ा पर बहस के दौरान जहां सरकारी वकील ने अधिकतम सजा की मांग की थी, वहीं सलमान के वकील ने कम से कम सजा दिए जाने का अनुरोध किया था. जोधपुर जेल में सलमान खान कैदी नंबर-106 हैं और उन्हें बैरक नंबर 2 में रखा गया है.